El divendres 20 de març no serà lectiu en els centres educatius de l'Eliana
Sin fecha

L'Ajuntament de l'Eliana ha rebut l'autorització del Director General de Centres Docents per a modificar el calendari escolar del curs 2019-2020 i declarar no lectiu per a tots els nivells educatius divendres que ve 20 de març.

La petició del consistori venia a traslladar la proposta del Consell Escolar Municipal i es fonamenta en la baixa assistència de l'alumnat aqueixa jornada, detectada en els últims anys, derivada de l'alt grau de participació dels estudiants en les festes de Falles, que finalitzen a altes hores de la matinada el dia anterior. Així, els escolars de l'Eliana gaudiran de vacances del 16 al 20 de març, completant d'aquesta forma la tradicional setmana fallera.

No obstant això, aquest nou festiu retardarà un dia la finalització del curs acadèmic. D'aquesta forma l'alumnat d'Educació Infantil i Primària acabarà les classes el 19 de juny. Mentrestant, els estudiants d'Educació Secundària Obligatòria, Batxillerat, Formació Professional, programes formatius de qualificació bàsica, ensenyaments esportius i artístics de règim especial finalitzaran el 17 de juny. Per part seua, els alumnes que cursen ensenyaments de Formació Professional Bàsica de segona oportunitat tancaran el curs el dia 25 de juny i els de Formació de Persones Adultes faran el propi el dia 15.